ANEXA Nr. 1 la HCL Nr. ______ / ____________ 2026
CONTRACT DE DARE ÎN FOLOSINȚĂ GRATUITĂ 
Nr. ______ / ____________

I. PĂRȚILE CONTRACTANTE
1. MUNICIPIUL TIMIȘOARA, cu sediul în Timișoara, Bld. C.D. Loga nr. 1, județul Timiș, C.I.F. 4269228, reprezentat prin Primar Dominic FRITZ, în calitate de PROPRIETAR, pe de o parte,

Și

2. DIRECȚIA GENERALĂ POLIȚIA LOCALĂ TIMIȘOARA, cu sediul în Timișoara, str. Avram Imbroane nr. 54, județul Timiș, C.I.F. ________, reprezentată prin Director General, în calitate de BENEFICIAR AL DREPTULUI DE FOLOSINȚĂ GRATUITĂ, pe de altă parte.

II. TEMEIUL LEGAL
Prezentul contract se încheie în temeiul dispozițiilor:
· Art. 129 alin. (6) lit. b), art. 349–353 și art. 362 alin. (2) din O.U.G. nr. 57/2019 privind Codul administrativ, cu modificările și completările ulterioare;
· Hotărârea Consiliului Local al Municipiului Timișoara nr. ______ / ____________ 2026.
III. OBIECTUL CONTRACTULUI
3.1. Obiectul contractului îl constituie darea în folosință gratuită de către proprietar în favoarea beneficiarului a mijlocului de transport aflat în proprietatea privată a Municipiului Timișoara, identificat prin următoarele date:
· Marca și tipul: VOLKSWAGEN JETTA TRENDLINE
· Număr de înmatriculare: TM 68 PMT
· Număr de inventar patrimonial: 5678
· Valoare de inventar: 80.278,36 lei
3.2. Autovehiculul este predat în stare bună de funcționare, în vederea desfășurării misiunilor operative, de patrulare și de control din cadrul Direcției Generale Poliția Locală Timișoara.
3.3. Schimbarea destinației bunului sau transmiterea folosinței (subînchiriere, împrumut, comodat subsecvent) către terțe persoane fizice sau juridice este strict interzisă.

IV. DURATA CONTRACTULUI
4.1. Prezentul contract se încheie pe o durată de 5 (cinci) ani, începând cu data semnării Procesului-Verbal de predare-primire.
4.2. Durata contractului poate fi prelungită prin acordul scris al părților, prin act adițional, cu aprobarea prealabilă a Consiliului Local al Municipiului Timișoara.


V. OBLIGAȚIILE PĂRȚILOR
5.1. Obligațiile Proprietarului (Municipiul Timișoara):
· a) Să predea Beneficiarului autovehiculul prevăzut la art. 3.1 pe bază de Proces-Verbal de predare-primire, în termen de cel mult 30 de zile de la intrarea în vigoare a prezentei hotărâri;
· b) Să garanteze Beneficiarului folosința liniștită a bunului pe toată durata contractului;
· c) Să nu îl împiedice pe Beneficiar să utilizeze bunul potrivit destinației stabilite.
5.2. Obligațiile Beneficiarului (Direcția Generală Poliția Locală Timișoara):
· a) Să preia bunul și să efectueze înregistrările financiar-contabile necesare în evidențele proprii de gestiune;
· b) Să se îngrijească și să conserve autovehiculul cu diligența unui bun proprietar;
· c) Să folosească autovehiculul exclusiv potrivit destinației sale stabilite prin prezentul contract;
· d) Să suporte în integralitate toate cheltuielile necesare exploatării, întreținerii și funcționării vehiculului (combustibil, lubrifianți, spălătorie, inspecții tehnice periodice – ITP, rovinietă, taxe de drum, asigurare obligatorie RCA și asigurare facultativă CASCO);
· e) Să efectueze la timp și pe cheltuiala sa toate lucrările de întreținere și reparații (curente sau capitale) necesare menținerii vehiculului în stare tehnică corespunzătoare;
· f) Să restituie Proprietarului autovehiculul la încetarea contractului, în starea în care l-a primit, luând în considerare uzura normală cauzată de exploatarea corectă.
VI. ÎNCETAREA CONTRACTULUI
6.1. Prezentul contract își încetează efectele în următoarele cazuri:
· a) La expirarea termenului prevăzut la art. 4.1;
· b) Prin acordul scris al ambelor părți contractante;
· c) Prin reziliere de plin drept, fără intervenția instanței de judecată și fără punere în întârziere, în cazul în care Beneficiarul își încalcă obligațiile contractuale sau schimbă destinația bunului;
· d) Prin revocare unilaterală de către Proprietar, în cazul în care un interes public local sau național o impune, cu o notificare prealabilă de 15 zile calendaristice.
VII. LITIGII ȘI CLAUZE FINALE
7.1. Eventualele neînțelegeri sau litigii ce decurg din interpretarea, executarea sau încetarea prezentului contract se vor soluționa pe cale amiabilă, iar în caz contrar vor fi supuse spre soluționare instanțelor judecătorești competente.
7.2. Modificarea oricărei clauze din prezentul contract se poate face numai prin act adițional încheiat în formă scrisă, cu aprobarea Consiliului Local al Municipiului Timișoara.
7.3. Prezentul contract s-a încheiat astăzi, ____________, în 4 (patru) exemplare originale, având aceeași valoare juridică, câte două pentru fiecare parte contractantă.

